text: Døv 86-årig kunne ikke høre røgalarm
  15 oktober 2012 kl. 06.20
  En 86-årig døv kvinde kunne ikke høre røgalarmen, da en steg fik lidt for meget i ovnen i en lejlighed på Frejasvej i Fredericia kort før midnat. Hun blev undersøgt for røgforgiftning, men er udskrevet igen.
  Kvinden havde sat en steg i ovnen, men faldt i søvn. Stegen fik alt for meget - og der udviklede sig en del røg i lejligheden uden at der var direkte ild. 
  Røgalarmen blev aktiveret, men da kvinden er døv, hjalp den ikke. 
  Den 86-årige blev kørt på sygehuset, men er udskrevet igen.
  